google/wiki40b huggingface dataset:
Luis de Moscoso

Luis de Moscoso Alvarado (født 1505 i Badajoz, Spania, død 1551 i Peru) var en spansk conquistador.
I Mellomamerika fulgte han sin onkel Pedro de Alvarado ved erobringen av dagens Mexico, Guatemala og El Salvador. På begynnelsen av 1530 fikk han i oppdrag av sin onkel å lede en ekspedisjon øst i El Salvador. 8. mai 1530 grunnla Luis de Moscoso bosetningen San Miguel de la Frontera, som i dag er hovedstaden i departamentet av samme navn.
I Mexico gikk han inn i tjeneste for visekongen av Ny-Spania. Han ledsaget Antonio de Mendoza i erobringen av Peru. 25. november 1550 ankom han der og tok fatt på sine oppgaver. Året etter, 1551, døde han.
Álberis da Silva

Karriere

da Silva startet karrieren i Independente AC, før han kom til Sverige i 2008. Etter et kortere opphold i FC Norrköping, samt et låneopphold i Motala AIF, ble da Silva hentet til Åtvidabergs FF, som den gang spilte i Superettan.
Maria Stenberg

I riksdagen

I riksdagen sitter Stenberg i Nordisk råds svenske delegasjon, sitter i arbeidsmarkedskomiteen, samt er vara i finanskomiteen.
Agatasa calydonia

Utseende

En stor, kraftig, bredvinget sommerfugl. Vingenes overside er hvit og blå ved roten, forvingens spiss og bakvingens ytterkant er svarte. Undersiden er brokete farget i hvitt, gult, brunt, svart og rødt.

Levevis

Arten lever i ulike slags mer eller mindre åpen, tropisk skog. Den er regnet som meget sjelden og nesten ingenting er kjent om biologien til denne arten bortsett fra at de voksne sommerfuglene ser ut til å være sterkt tiltrukket til møkk.

Utbredelse

Arten finnes i Burma, Malaya, Sumatra, Filippinene og på Borneo.
Den oppgis også å forekomme i India.
Den usynlige mannen

Handling

Aksjemegleren Nick Halloway (Chevy Chase) blir usynlig etter en eksplosjon i et laboratorium. Dette utnytter den kyniske CIA-agenten David Jenkins (Sam Neill) til å markedsføre sine egne talenter innad i spionorganisasjonen. Men Nick vil ikke være med på Jenkins opplegg og rømmer. I løpet av flukten møter han den vakre kvinnen Alice (Darryl Hannah) som han forelsker seg i. Samtidig prøver Nick å komme i kontakt med Dr. Wachs i håp om at han kan gjøre ham synlig igjen.
CERN

Informatikk

Selve World Wide Web begynte som et CERN-prosjekt kalt ENQUIRE, initiert av Tim Berners-Lee i 1989 og Robert Cailliau i 1990. Berners-Lee og Cailliau ble i fellesskap æret av Association for Computing Machinery i 1995 for deres bidrag til utviklingen av World Wide Web.
Prosjektet, som er basert på konseptet hypertekst tok sikte på å tilrettelegge for deling av informasjon mellom forskere. Den første websiden gikk online i 1991. 30. april 1993 kunngjorde CERN at World Wide Web ville være gratis for alle. En kopi av den opprinnelige første nettsiden, laget av Berners-Lee, er fortsatt tilgjengelig på World Wide Web Consortiums webside som et historisk dokument.
Før webens utvikling hadde CERN vært en pioner i innføringen av Internetteknologien. En kort historie om denne perioden finnes her.
Oktober 2015 fikk CERN sitt eget toppnivådomene, .cern.
Älvdalen kommune

Språk

Den svenske dialekten som snakkes i Älvdalen kalles älvdalsk, og anses ofte for å være et separat språk fra svensk. Samisk har status som offisielt minoritetsspråk i kommunen og kommunen er den sørligste kommunen som inngår i forvaltningsområdet for samisk språk i Sverige. Idre (sørsamisk: Eajra) er det sørligste stedet i Sápmi.

Geografi

Mange fjell over 1000 moh. nord i kommunen. Den høyeste toppen er Storvätteshågna, 1204 moh. i Långfjället. I Fulufjällets nasjonalpark finnes Sveriges høyeste foss, Njupeskär og grana "Gamle Tjikko", som er en kandidat til verdens eldste tre. Nasjonalparker og naturreservat i kommunen utgjør sammenlagt 1800 km².  Sveriges største militære skytefelt, Älvdalens skjutfält, utgjør 540 km² av kommunen. Gjennom kommunen renner Österdalälven med flere vannkraftverk blant annet Trängslet som er et av de største vannkraftverkene i Sverige. Næringslivet domineres av jord- og skogbruk. Turisme til vintersportsstedene Idre og Grövelsjön er en betydelig næring. Älvdalen er Sveriges sørligste reindriftskommune.
Riksväg 70 går gjennom kommunen, og fortsetter som Fylkesvei 218 etter passeringa av riksgrensa til Norge.

Historie

De nordlige delene av Älvdalen kommune, Idre og Særna, hørte inntil 1644 til Norge.
Anastasio Somoza García

Bakgrunn

Anastasio Somoza García var sønn av en kaffebonde i San Marcos. I motsetning til sin konservative far fikk han politisk over til de liberales side. Liberale og konservative var de to tradisjonelle politiske konkurrenter latinamerikansk samfunnsliv.

Veien til makten

Siden det konservative militærkupp i 1909 i Nicaragua kan det stadig vekk til voldelige sammenstøt mellom de to rivaliserende bevegelser. I 1926 tok Somoza del i kampene på de liberales side; deres presidenkandidat var hans svigeronkel Juan Bautista Sacasa.
På grunn av sine engelskkunnskaper ble Somoza senere engasjert som tolk for de amerikanske styrker som siden 1912 var på plass i landet, fæørst for å støtte den konservative regjering. Senere måtte amerikanerne prøve å formidle mellom krigspartiene.
I 1927 grunnla amerikanerne Guardia Nacional de Nicaragua, med det for øye å forberede å kunne trekke seg ut av landet. I 1933 var det kommet så langt; amerikanerne trakk ut sine siste styrker. Etter Sacasas valgseier var Somoza i 1932 blitt øverstkommanderende for Nasjonalgarden. Etterhvert ble dens hovedoppgave å bekjempe den sosialrevolusjonære geriljabevegelse anført av Augusto César Sandino, som siden 1926 hadde kjempet mot den amerikanske okkupasjon.
Somoza lot Nasjonalgarden arrestere/bortføre og myrde tilhengere og antatte tilhengere av den populære geriljalederen Sandino. I 1934 lot han også Sandino myrde. Den heller svake president Sacasa ble litt om senn i virkeligheten berøvet sin makt.

Ved makten

Nasjonalgarden hadde i 1935 kontroll over nesten hele landet, og slo blodig ned på alle opprør. Dermed var Somoza allerede på dette tidspunkt de facto Nicaraguas mektigste mann. I 1936 tvang Somoza presidenten til å gå av, og Sacasa forlot landet.
Somoza nedla sitt verv som øverstkommanderende for nasjonalgarden for dermed å forfatningsmessig lovlig kunne la seg velge til president. I 1937 tiltrådte han som president første gang. Dermed innledet han en periode på 40 år med Somoza-familien somt politisk maktdynasti. Familiens medlemmer vant nøkkelstillinger i staten og kunne profitere på sine stillinger.
I 1947 trakk Somoza sitt kandidatur for gjenvalg, ette rnasjonalt og internasjonalt påtrykk. Men han forble uoffisielt den reelle og uinnskrenkede hersker over Nicaragua, og ble atter leder av Nasjonalgarden. I 1955 overtok hans annen sønn Anastasio Somoza Debayle som Nasjonalgardens øverstkommanderende. I 1950 var Anastasio Somoza Garcia også igjen blitt valgt til president.
Fra 1952 til 1954 var Somoza aktivt med på tilretteleggelsen av CIA-operasjonene Operation Fortune og Operation Success eller Operation PBSUCCESS, som hadde til mål styrte den guatemalanske president Jacobo Arbenz Guzmán. Invasjonsstyrken som styrtet Arbenz i juni 1954 hadde fått sin opplæring og trening i Nicaragua; blant annet på en av Somozas private områder, El Tamarindo.
Anastasio Somoza ble myrdet av en student i 1956. Han var da på et da på et besøk i byen León, en høyborg for den en gang liberale og senere antisomozistiske motstand. Den 21. aeptember 1956 ble han beskutt av den unge dikter Rigoberto López Pérez; åtte dager etter døde han av sine sår.
Jekaterina Glazyrina

Doping

Kun timer før sprinten under VM i skiskyting 2017 ble Glazyrina suspendert av det internasjonale skiskytterforbundet (IBU), mistenkt for doping, og erstattet av Irina Uslugina. Glazyrina ble suspendert basert på McLaren-rapporten fra WADA, som påstår utbredt bruk av doping i russisk idrett og det russiske antidopingbyråets (RUSADA) overdekking av positive dopingtester. IBU sier i sin uttalelse: "flere prøver av utøveren kan ha inneholdt forbudte stoffer og dopingkontroller utført av RUSADA kan ha blitt tuklet med."
Vuelta a España 2003

Den 58. utgaven av Vuelta a España ble arrangert fra 6. til 28. september 2003.
Vikåsen

Vikåsen er et område i den administrative bydelen Østbyen i Trondheim, i det som tidligere var Strinda kommune.
På Vikåsen er Vikåsen skole (barneskole), og Markaplassen skole (ungdomsskole). På området er det også flere barnehager.
Greens teorem

Greens Teorem gir forholdet mellom et linjeintegral langs en enkel lukket kurve C og dobbeltintegralet over planet D.
Masakiyo Maezono

Japans herrelandslag

Masakiyo Maezono spilte 19 landskamper for Japans herrelandslag.
Carlos, prins av Asturias

Don Carlos, prins av Asturias (født 8. juli 1545 i Valladolid, død 24. juli 1568 i Madrid) var den eldste sønn av Filip II av Spania og hans første kone Maria Manuela av Portugal, datter av Johan III av Portugal.
Don Carlos var mentalt ustabil og ble fengslet av faren tidlig i 1568, hvor han døde etter et halvt år i isolasjon. Hans skjebne er skildret i Friedrich Schillers tragiske drama Don Carlos, infante fra Spania og operaen Don Carlos av Giuseppe Verdi.
Historien om en konge som fengsler sin egen sønn er også tema i boken Livet er en drøm av Pedro Calderón de la Barca fra 1635, selv om Don Carlos ikke nevnes direkte.
Don Carlos' mor døde 4 dager etter fødselen, og han begynte tidlig i puberteten å vise tegn til mental ustabilitet. Mange fysiske og mentale tegn kan tyde på at dette var et resultat av innavl innen Huset Habsburg og de kongelige familiene i Portugal og Spania.
Carlos hadde bare fire oldeforeldre i stedet for maksimalt åtte, og hans foreldre hadde samme stamtavle (1/8) som om de var halvsøsken . Han hadde bare seks tippoldeforeldre, i stedet for de maksimale 16; mormoren og hans farfar var søsken, sin morfar og hans farmor var også søsken, og hans to oldemødre var søstre.
I 1562 ble han utsatt for en hodeskade da han falt ned en trapp. Han overlevde etter en trepanasjon av hodeskallen, gjennomført av den kjente anatomen Andreas Vesalius. Etter denne hendelsen, fikk Don Carlos en vanskelig adferd, hvor han blant annet begynte å mislike hertugen av Alba, som var kongens kommandant i Nederland, en stilling som var blitt lovet Don Carlos. Don Carlos skal da ha startet å konspirere med opprørere i Nederland. Han ble også fiendtlig innstilt overfor faren, og skal ha planlagt å ta livet av ham. Høsten 1567 var han i ferd med å flykte til Nederland, men planen ble avslørt av Don Juan de Austria.
Det er i ettertid blitt spekulert i om han døde av forgiftning mens han satt fengslet, men historikere i dag tror han døde av naturlige årsaker. Han ble svært tynn og kan ha utviklet spiseforstyrrelser i fengselet.
Hemmeligheten bak min suksess

Handling

Brantley Foster (Michael J. Fox) er en vellutdannet ung mann som flytter fra Kansas til New York for å gjøre karriere. Etter flere skuffelser får han omsider jobb i foretaket hos sin rike onkel. Der må han begynne lengst nede i hierarkiet, på postavdelingen, i et gigantisk foretak med usympatiske sjefer. I et forsøk på å imponere en kvinnelig sjef utgir han seg for å være en av mellomlederne i bedriften, noe som også skal bidra til at han roter seg inn i en rekke forviklinger.

Om filmen

Filmen fikk forholdvis beskjeden mottakelse av filmanmelderne og har oppnådd 58% på Rotten Tomatoes (juli 2009). Den kjente filmkritikeren Roger Ebert gav en og en halv (av fire) stjerner.
Til tross for lunken mottakelse av anmelderne ble den en publikumssuksess i USA og en moderat suksess utenfor. Den innbrakte $67 millioner på amerikanske kinoer og $111 millioner globalt. Den ble den syvende mest innbringende filmen i USA for 1987.
Den ble i 1988 tildelt en BMI Film Music Award for sountracken og samme år nominert til en Golden Globe (også for sountracken).
Chilensk peso

Bruk

Valutaen gis ut av Banco Central de Chile – BCCh som ble etablert i 1989 og har hovedkontor i hovedstaden Santiago de Chile.
Tetralobus

Utseende

Store (opptil 55 millimeter), nokså brede og kraftige, mørke smellere. Kroppen er mer eller mindre kledt med lyse, korte hår. Antennene er nokså korte, hos hannen vifteformede.
Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis

Smellernes larver lever i jorda eller i død ved. Hva de spiser kan variere – noen arter synes å være hovedsakelig planteetere, og enkelte kan være brysomme skadedyr, andre er rovdyr. Mange arter bruker flere år på larveutviklingen. De voksne billene flyr godt og treffes ofte flygende, på blomster eller i vegetasjonen.

Utbredelse

Slekten er utbredt i Afrika.
Mesapia

Utseende

En middelsstor (vingespenn ca. 40 millimeter), hvit sommerfugl med mørke årer. Vingenes ytre del er tynt skjellkledt og litt gjennomsiktig, bakvingens underside gulaktig. På oversiden har den et brunt felt ved roten av hver vinge, og åren som avgrenser vingenes basalcelle (som er veldig tydelig hos denne slekten) er dekket av en mørk flekk. Den ligner mye på arter i slekten Aporia.

Levevis

Det er en sommerfugl som lever i høyfjellet, gjerne i 3500–5000 meters høyde over havet.

Utbredelse

Arten er utbredt i de vestlige delene av Kina (inkludert Tibet).
Jessica Jones (TV-serie)

Premiss

Etter en tragisk slutt på en kort superheltinne-karierre forsøker Jessica Jones å gjenoppbygge et liv som privatetterforsker som jobber med saker som involverer folk med spesielle egenskaper i New York City.

Sesong 2 (2018)

Den andre sesongen av den amerikanske netttvserien Jessica Jones, som er basert på Marvel Comics-figuren med samme navn, følger Jones i en ny sak etter hendelsene rundt møtene med Kilgrave.

Utgivelse

Jessica Jones ble sluppet 20. november 20 i 2015 på strømmingstjenesten Netflix, i alle territorier hvor den er tilgjengelig, i Ultra HD 4K. De tretten éntimes episodene ble sluppet samtidig, i motsetning til et serieformat, for å oppfordre til maratonseeing («binge-watching»), et format som har vært vellykket for andre Netflixserier.

Mottagelse

Rotten Tomatoes rapporterte en 96 % positive vurderinger med et gjennomsnitt på 7,8/10 basert på 44 omtaler. Nettsidens konsensus sier «Jessica Jones bygger et mangefasettert drama rundt sin engasjerende antihelt, og leverer det som kan være Marvels sterkeste TV-serie til dags dato».

Andre medier

I november 2015 ble det sluppet en oppdatering av mobillspillet Marvel: Contest of Champions, med en seks-delt fortelling som involverer Jessica Jones og Daredevil, med et nivå basert på Hell's Kitchen. I tillegg ble Jessica Jones lagt til rollespillet Marvel Future Fight.
Demokratische Partei Saar

Freie Demokratische Partei/Demokratische Partei Saar er et tysk politisk parti, og delstatspartiet til FDP i delstaten Saarland. I valg kalles partiet bare Freie Demokratische Partei. Partiet ble dannet i en periode (1947 til 1956) da republikken Saarland var et delvis selvstendig land under Frankrikes overherredømme. Da Saarland sluttet seg til Tyskland i 1957, sluttet partiet seg til det tyske Freie Demokratische Partei.
Sulasundet

Sulasundet er et ferjested på sørsida av øya Sula på Sunnmøre i Møre og Romsdal med forbindelse over Sulesundet til Hareid. Fra Sulasundet går veien videre til Sula med tettstedet Langevåg og til Ålesund. Sulesundet forbinder Storfjorden i øst med Breisundet i vest.
Fotball under Stillehavslekene 1991

Fotball under Stillehavslekene  1991. Fotball var en av flere sporter som var med i de niende stillehavslekene som ble arrangert i Port Moresby i Papua Ny-Guinea i perioden 7. til 21. september 1991. Det var niende gangen som fotball var med på programmet under stillehavslekene. Det var kun en turneringer for menn.
Elisabeth av Hessen-Darmstadt

Liv og virke

Hun var gift med storfyrst Sergej Aleksandrovitsj av Russland, femte sønn av tsar Aleksander II av Russland og prinsesse Marie av Hessen-Darmstadt. Hun var eldre søster av Alexandra, siste russiske keiserinne. Hun blei en kjent skikkelse i den russiske sosieteten på grunn av sin skjønnhet, sjarm og arbeid blant fattige. 
Etter at kampstyrkene til Det sosialistrevolusjonære partiet myrda hennes ektemann med en dynamittbombe, gikk hun offentlig ut og tilgav mannens morder og prøvde å få ham tilgitt av myndighetene. Hun valgte å bli nonne, og gav hjelp til Moskvas fattigste. 
I 1918 blei hun arrestert og deretter begravd levende av bolsjevikene. I 1981 blei Elisabeth kanonisert av den russisk-ortodokse kirke i utlandet, og i 1992 av Moskva-patriarkatet.
Sun Chengzong

Sūn Hhéngzōng (hanzi: 孫承宗/孙承宗; pinyin: Sūn Chéngzōng; født 1563 i  Nanjie, Gaoyang, Hebei, død 1638 samme sted) var kinesisk storsekretær og øverstkommanderende for den kinesiske hæren på slutten av Míng-dynastiet, hvor han representerte Donglin-bevegelsen. Som øverstkommanderende/krigsminister støttet han den dyktige generalen Yuan Chonghuan i hans kamp mot den mandsjuiske invasjonen, men siden han nektet å bestikke keiserens evnukk ble han i 1625 tilbakekalt og erstattet av Guo Di.
.ru

Bakgrunn

Opprettelsen av .ru i 1994 ble innledet av en historisk avtale i 1993, kjent som «Agenda for administrasjon av toppnivådomenet .ru». I henhold til avtalen ble ansvaret for administrative og tekniske funksjoner for det nasjonale domenet .ru overdratt til det Russiske institutt for offentlige nettverk (RIPN).

Utvikling av .ru

Russlands nasjonale domene utvikles raskt, i henhold til prinsipper om selvregulering. I 1993 ble en uformell union, «Koordineringsgruppen for .ru-toppnivådomenet», som inkluderte de fremste russiske internettleverandørene så vel som nettverk innen vitenskap og utdanning, og som betrodde RIPN med administrasjonen av .ru-domenet, og ordningen er videreført til dags dato.
I 1998 etablerte RIPN og «Koordineringsgruppen for .ru-toppnivådomenet» en sammenslutning for domeneregistering. Deretter, i 2000, ble det introdusert og gjennomført et nytt, distribuert system for registrering av andrenivå-domenenavn i .ru-domenet, gjennom akkrediterte registrarer. Dette la til rette for registrering av domenenavn i et markedstilpasset system.
I 2001 ble det signert en avtale mellom det russiske kommunikasjonsdepartementet og «Koordineringssenteret for internasjonale domener». RIPN ble en av med-grunnleggerne av senteret, som fortsatte å støtte det sentraliserte tekniske aspektet ved driften av det nasjonale domenet. For å beholde kontinuitet i arbeidet ble en av senterets komittèer etablert med basis i «Koordineringsgruppen for .ru-toppnivådomenet».
Koordineringssenteret utvikler regelverk for registrering av domenenavn i .ru-domenet, akkreditering av registrarer og promoterer perspektivprosjekter for det nasjonale domenets videre vekst. RIPN's rolle er å sikre at den tekniske basen for det nasjonale domenet fungerer. Det tekniske senteret arbeider direkte med registrarene, og støtter registreringsenheten og DNS.
Amalie

Varianter

Amalia er en variant av Amalie, og ifølge  Statistisk sentralbyrå er det 68 kvinner i Norge som har Amalia som første navn og 42 som har Amalia som eneste fornavn
Amelia er en variant av Amalia, og ifølge  Statistisk sentralbyrå er det 184 kvinner i Norge som har Amelia som første navn og 111 som har Amelia som eneste fornavn. 
Amelie er en variant av Amalie, og ifølge  Statistisk sentralbyrå er det 73 kvinner i Norge som har Amelie som første navn og 45 som har Amelie som eneste fornavn. 
Emelie er en variant av Amalie, og ifølge  Statistisk sentralbyrå er det 159 kvinner i Norge som har Emelie som første navn og 79 som har Emelie som eneste fornavn.
Skandinavia

Etymologi

Skandinavia omfatter Den skandinaviske halvøy, samt Jylland og øyene imellom. og tar sitt navn etter førstnevnte, som antas å være oppkalt etter landskapet Skåne.
Ordet nevnes første gang av den romerske naturvitenskapsmann Plinius den eldre (23–79 e.Kr.) i formen Scadinauia (eller Scadinavia); det tydes som en sammensetning av germansk *skadin- (skade, (klippe)skjær) og *aujō (øy eller flatt og fruktbart land ved sjø). Det gammelengelske navnet var Scedenîg. Stedsnavnet Skåne (norrønt Skáney), som er navnet  på Den skandinaviske halvøys sydspiss, kommer trolig av dette *Skadinaujō. Grønvik tror at førsteleddet kan komme av Skades eller *Skadō i betydningen mannlig kultleder, slik at navnet i såfall tydes som «kultlederens fruktbare flatland ved sjøen».
Den greske geografen Ptolemaios skriver om fire øyer ved navn Skandiai i Østersjøen øst for Jylland, tre små og én stor (Fyn, Lolland, Sjælland og Skåne?) Den gotiske historieskriver Jordanes (ca. 485–552) forteller at goterne stammet fra øya Scandza, som i den nordlige del midt på sommeren hele døgnet har dagslys og omvendt ved midtvinter, da hele døgnet har natt. Det er uvisst om Skandia er en forkortelse for *Skadinaujō (Grønvik omtaler Scandia som en kortform), eller en selvstendig avledning. I det angelsaksiske Beowulf-kvadet finnes formen Scedenigge. I de eldste samiske joikene beskrives verden på nordsamisk skadesi-suolu og østsamisk skađsuâl i betydningen skades øy (Svennung, 1963), dette bekreftes også i andre gamle joiketekster om ulven som suolu gievra – den sterke på øya.

Forveksling med Norden

Skandinavia og Norden omfatter ulike land og geografiske områder. Skandinavia består av Norge, Sverige og Danmark og utgjør Norden sammen med Finland, Færøyene, Grønland, Åland og Island. Blant land utenfor Skandinavia, og kanskje spesielt i engelskspråklige land, blir Skandinavia noen ganger upresist brukt synonymt med Norden, det vil si at man i tillegg til Skandinavia også inkluderer Finland og Island. Disse landene har begge en lang historisk og kulturell tilknytning til Skandinavia. Island ble befolket av skandinaver i det første årtusen, men språket er ikke lenger gjensidig forståelig med skandinaviske språk slik de snakkes i dag. Finland har historiske bånd til Sverige, har en svenskspråklig minoritetsbefolkning og har både finsk og svensk som offisielle språk. På finske, selvstyrte Åland er 91,2 prosent av innbyggerne svenskspråklige. Det finske språket er derimot ubeslektet med de skandinaviske språkene.
Gan Jiang

Gan Jiang eller Ganelven (kinesisk: 赣江; pinyin: Gàn Jiāng) er største elv i den kinesiske provinsen Jiangxi. Den renner gjennom innsjøen Poyang Hu og så ut i Chang Jiang (Yangtzekiang). Den har en lengde på 758 km og et nedslagsfelt på 81.600 kvadratkilometer. Den er Nanchangs hovedtransportarterie.
Vallonere

Vallonere (fransk: Wallons, vallonsk: Walons) er en franskspråklig folkegruppe bosatt hovedsakelig sør i Belgia (Vallonia), men også nord i Frankrike (grevskapet Valois). Vallonerne er en av tre etniske grupper i Belgia, sammen med de nederlandsktalende flamlenderne i nord og den tysktalende befolkningen i øst.

Etymologi

Navnet vallon kommer opprinnelig fra det germanske ordet walhaz, som de urgermanske folkegruppene brukte på alle ikke-germanske folkslag, et ord som også har gitt opphav til navnene på Wales, Valais (Wallis på tysk), og Valakia. En samtidig populær tolkning av navnet Vallonia er som "dalenes land" (via fransk vallée). Vallonia har mange mindre fjell, topper og daler i sør og øst for elva Meuse.
Stenhomalus

Utseende

Middelsstore, spinkle, brunlige trebukker. Antennene er lengre enn kroppen og ganske tynne. Pronotum er sylindrisk med en kraftig tann midt på hver sidekant, mye lengre enn bredt. Dekkvingene er smale og parallellsidige.

Utbredelse

Slekten er utbredt i Europa, Afrika og Asia østover til Ny-Caledonia.